**Zhodnotenie projektu – Kalužák**

S výsledným produktom našej práce som veľmi spokojný. Najmä kvôli pozitívnej odozve zadávateľa. Projekt by mal byť reálne využívaný v praxi. Stránka je jednoduchá a intuitívna, avšak zároveň ponúka všetku potrebnú funkcionalitu. Navyše sa mi páči moderný dizajn našej stránky.  
  
 Spolupráca s ostatnými členmi bola nad moje očakávanie. Prebiehala naozaj skvelo, nemali sme takmer žiadne problémy. Pravidelne každý týždeň sme sa stretávali. S rozdelením úloh nebol žiadny problém, každý si povedal, na čom by rád pracoval a predovšetkým vždy sa niekto našiel, kto prejavil záujem na danom probléme pracovať. Na projekte sme strávili dosť veľa času, predovšetkým zmenami, ktoré sme dodatočne museli vykonávať.   
  
Jeden problém počas tvorby nastal a to ten, že sme nie v dostatočnej miere vedeli používať GitHub. Problém bol, že ak sme viacerí pracovali naraz a zväčša v jednom súbore, tak sme mali problém s mergami. Problém však bol na našej strane. Nezostávalo nám nič iné, ako sa naučiť GitHub správne používať.  
  
Do budúcnosti by sme určite pristúpili zodpovednejšie k návrhom vopred, aby sme nemuseli uskutočňovať toľko zmien už v hotovej funkcionalite.