# Zhodnotenie Adam Šabík

S výsledným dielom som spokojný, hlavne preto, že bude tento školský projekt reálne využívaný (teda aspoň podľa slov zadávateľa) a uľahčí prácu zadávateľovi a možno i ďalším učiteľom fyziky. Myslím, že aj zadávateľ bol s výsledkom spokojný, takže som rád, že sme naplnili jeho požiadavky.

Zmeny v nasledujúcich verziách systému budú závisieť od dodatočných zadávateľovych potrieb. Neviem odporučiť nejaké zásadné zmeny v ďalšej verzii, keďže s doterajším výsledkom bol zadávateľ spokojný, bez výhrad.

Počas vývoja sa nevyskytli takmer žiadne ťažkosti. Každý týždeň sme si rozdelili úlohy, myslím, že rodnomerným dielom, na ktorých sme pracovali. Tím bol kolegiálny a keď niekto potreboval s niečim pomôcť, tak boli ostatní členovia tímu nápomocní. Počas implementácie sa vyskytla menšia ťažkosť pri práci s GITom, ktorú sme vyriešili tak, že sme sa naučili, ako ho správne používať.

Vďaka vzájomnej spolupráci v tíme sme sa držali pôvodného plánu alebo sme ho pozmenili podľa potrieb jednotlivých členov tímu. Odlišnosti vznikali napr. vtedy, keď mal niekto málo času v daný týždeň.

V tíme sme boli celkom zohraní, rozumeli sme si. Úlohy sme si rozdelili podľa možností a schopností členov tímu, nikto nebol nútený spraviť nejakú časť, skôr sme si to rozdelili podľa toho, čo komu vyhovuje. Komunikácia prebiehala veľmi dobre, keďže sme sa stretávali každý týždeň a okrem toho aj v škole a na internete.